CELEX: 32016D0944
Language: sl
Date: 2016-06-06 00:00:00
Title: Sklep Sveta (EU) 2016/944 z dne 6. junija 2016 o sklenitvi Sporazuma o sodelovanju med Evropsko skupnostjo in njenimi državami članicami na eni strani ter Republiko Korejo na drugi strani, na področju globalnega satelitskega navigacijskega sistema za civilno uporabo

15.6.2016   
            
            
               SL
            
            
               Uradni list Evropske unije
            
            
               L 157/19
            
         SKLEP SVETA (EU) 2016/944
   z dne 6. junija 2016
   o sklenitvi Sporazuma o sodelovanju med Evropsko skupnostjo in njenimi državami članicami na eni strani ter Republiko Korejo na drugi strani, na področju globalnega satelitskega navigacijskega sistema za civilno uporabo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 172 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:
   
               (1)
            
            
               V skladu s Sklepom Sveta 2006/700/ES (2) je bil 9. septembra 2006 s pridržkom njegove poznejše sklenitve podpisan Sporazum o sodelovanju med Evropsko skupnostjo in njenimi državami članicami na eni strani ter Republiko Korejo na drugi strani, na področju globalnega satelitskega navigacijskega sistema za civilno uporabo (3) (v nadaljnjem besedilu: Sporazum).
            
         
               (2)
            
            
               Namen Sporazuma je spodbuditi, olajšati in okrepiti sodelovanje med pogodbenicami na področju civilne globalne satelitske navigacije.
            
         
               (3)
            
            
               Stališče Unije v okviru odbora, ustanovljenega v skladu s členom 14 Sporazuma (v nadaljnjem besedilu: odbor), sprejme Svet na predlog Komisije, če je odbor pozvan, naj sprejme akte, ki imajo pravne učinke, ali sklepe, s katerimi se izvajanje Sporazuma začasno prekine.
            
         
               (4)
            
            
               Poleg tega bi morala Komisija glede zadev, ki nimajo pravnih učinkov in jih mora obravnavati odbor, usklajevati stališče Unije z državami članicami.
            
         
               (5)
            
            
               Sporazum bi bilo treba odobriti v imenu Evropske unije –
            
         SPREJEL NASLEDNJI SKLEP:
   Člen 1
   Sporazum o sodelovanju med Evropsko skupnostjo in njenimi državami članicami na eni strani ter Republiko Korejo na drugi strani, na področju globalnega satelitskega navigacijskega sistema za civilno uporabo, se odobri v imenu Evropske unije (4).
   Člen 2
   Predsednik Sveta imenuje osebo, pooblaščeno, da v imenu Evropske unije pošlje uradno obvestilo iz člena 18(1) Sporazuma (5), s čimer se izrazi soglasje Evropske unije, da jo Sporazum zavezuje, in posreduje naslednje uradno obvestilo:
   
      „Evropska unija je zaradi začetka veljavnosti Lizbonske pogodbe 1. decembra 2009 nadomestila in pravno nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu Sporazuma vsa sklicevanja na ‚Evropsko skupnost‘ razumejo kot sklicevanja na ‚Evropsko unijo‘.“
   
   Člen 3
   Ta sklep začne veljati na dan sprejetja.
   
      V Luxembourgu, 6. junija 2016
      
         
            Za Svet
         
         
            Predsednik
         
         H.G.J. KAMP
      
   
   
      (1)  Odobritev z dne 10. maja 2016 (še ni objavljena v Uradnem listu).
   
      (2)  Sklep Sveta 2006/700/ES z dne 1. septembra 2006 o podpisu, v imenu Skupnosti, Sporazuma o sodelovanju med Evropsko skupnostjo in njenimi državami članicami na eni strani ter Republiko Korejo na drugi strani, na področju globalnega satelitskega navigacijskega sistema (GNSS) za civilno uporabo (UL L 288, 19.10.2006, str. 30).
   
      (3)  Sporazum o sodelovanju med Evropsko skupnostjo in njenimi državami članicami na eni strani ter Republiko Korejo na drugi strani, na področju globalnega satelitskega navigacijskega sistema za civilno uporabo (UL L 288, 19.10.2006, str. 31).
   
      (4)  Besedilo je bilo objavljeno v UL L 288, 19.10.2006, str. 31, skupaj s sklepom o podpisu.
   
      (5)  Generalni sekretariat Sveta v Uradnem listu Evropske unije objavi datum začetka veljavnosti Sporazuma.